གུ་རུ་དྲག་པོ་བདུད་འདུལ་སྟོབས་ཆེན་ནག་པོ་
ལས༔ བོད་སྐྱོང་བརྟན་མ་བཅུ་གཉིས་
གསོལ་མཆོད་བཞུགས༔
དཔལ་ཆེན་ཧེ་རུ་ཀ་ལ་ཕྱག་འཚལ་ལོ༔ རིན་ཆེན་བྷནྡྷའི་སྣོད་མཆོག་ཏུ༔ ཕྱི་ནང་གསང་བའི་དམ་རྫས་བཤམས༔
དམིགས་མེད་དབྱིངས་སུ་བསང་སྦྱངས་ནས༔ འཛད་མེད་བདེ་ཆེན་རྒྱན་དུ་སྤེལ༔ བདག་ཉིད་ལྷ་ཡིས་ང་
རྒྱལ་གྱིས༔ ཧཱུཾ དྲི་མེད་མདངས་ལྡན་ཀོ་ཤའི་མཚོ་གླིང་དུཿ༔ རང་བྱུང་པདྨ་ལས་
འཁྲུངས་སྐྱེ་འཆི་བྲལཿ༔ དུས་གསུམ་སངས་རྒྱས་དགོངས་པ་མཉམ་པར་བཞུགསཿ
པདྨ་འབྱུང་གནས་སྐུ་ལ་ཕྱག་འཚལ་བསྟོད༔ དེ་ཡི་གདུལ་བྱ་དུས་སུ་བབས་
པའི་ཚེ༔ རྒྱལ་བའི་ལུང་བསྟན་གངས་རི་ཅན་གྱི་ལྗོངས༔ འཇིག་རྟེན་མུན་པ་
དཀོན་མཆོག་སྒྲོན་མེ་ཡིས༔ ཡོངས་སུ་བསལ་ཕྱིར་བོད་དུ་གདན་དྲངས་ནསཿ
ས་གཞི་བྱིན་བརླབས་ལྷ་འདྲེ་དམ་ལ་བཏགས༔ མ་འོངས་དོན་དུ་ཆོས་གཏེར་
དཔག་མེད་སྦས༔ བོད་ལ་རྟག་ཏུ་གཟིགས་པ་ཞལ་གྱིས་བཞེས༔ བོད་ཁམས་
ཡུལ་སྐྱོང་བརྟན་མ་བཅུ་གཉིས་གཉེརཿ ཁྱེད་རྣམས་སྔོན་གྱི་ཐ་ཚིག་རྗེས་སུ་
བསྐུལ༔ དམ་ཚིག་གཉན་པོས་གནས་འདིར་ཉེ་བར་གཤེགས༔ རིན་ཆེན་པད་
ཉི་མཛེས་པའི་གདན་ལ་བཞུགས༔ བོད་ཁམས་སྐྱོང་བའི་ཕྱིར་དུ་ཕྱག་འཚལ་
ལོ༔ ཉེར་སྤྱོད་བདུན་དང་འདོད་པའི་ཡོན་ཏན་ལྔ༔ སྨན་གཏོར་རཀྟ་གསེར་
གཡུ་ཛ་གད་སྐྱེམས༔ སྣང་སྲིད་ལོངས་སྤྱོད་གཟུགས་འགྲོས་དཀོར་ནོར་སོགསཿ
158

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་བཀའ་སྲུང་གསོལ་མཆོད་ཀྱི་སྐོར།
ཝ
ཐུགས་དང་མཐུན་པའི་མཆོད་སྤྲིན་རྒྱ་མཚོ་འབུལཿ ཟག་མེད་ཆོས་དབྱིངས་
རབ་འབྱམས་ཁྱོན་གང་བ༔ རྟག་ཏུ་འཛད་མེད་ནམ་མཁའ་མཛོད་ཀྱི་གཏེར༔
གང་འདོད་ཡིད་བཞིན་རིན་ཆེན་ཆར་ལྟར་འབེབས༔
ཀུན་བཟང་རྒྱན་གྱི་རོལ་
མོར་དགྱེས་པར་རོལ༔ སྙིགས་འགྲོའི་ཤེས་རྒྱུད་ཀུན་སྤྱོད་བརླིང་པར་སྤྱོདཿ
སྣོད་བཅུད་ཡུམ་གྱི་དབྱིངས་ལ་མི་འཚམ་ལས༔ དབྱིངས་ཀྱི་མཁའ་འགྲོ་འཁྲུགས་
པའི་ཉེས་པ་ཀུནཿ༔ བསྐང་ངོ་བཤགས་སོ་བྱང་ཞིང་བཟོད་གསོལ་བཞེས༔ ཕྱི་
ནང་རྒུད་པ་མ་ལུས་ཞི་བ་དང་༔ དཔལ་འབྱོར་སོར་ཆུད་དབྱར་གྱི་ཀླུང་བཞིན་
སྤེལ༔ ཁྱད་པར་བོད་ཁམས་ཕུང་བྱེད་མཐའ་ཡི་དམག༔ ནང་དུ་མ་ཤོར་ཉིན་
མཚན་གཡེལ་མེད་སྲུངས༔ རྒྱ་འདྲེ་དམ་སྲི་འབྱུང་པོའི་གནོད་པ་སྒྱུར༔ ཆོས་
མིན་བསྟན་ལ་འཚེ་བའི་རིགས་གྱུར་སྣུབས༔ ངན་སྔགས་རྫ་ས་སྦྱོར་ལོག་པའི་
ནུས་པ་ཤིག༔ རྒྱལ་ཁམས་མཐའ་དབུས་བདེ་ཞིང་སྐྱིད་པ་དང་༔ གསང་
སྔགས་རྡོ་རྗེ་ཐེག་པ་དར་ཞིང་རྒྱས༔ ནད་མུག་མཚོན་འཁྲུགས་མི་ཤིས་རྒུད་པ་
ཞི༔ འདོད་དགུའི་བསམ་པ་ཆོས་བཞིན་འགྲུབ་པར་མཛོད༔ ཧཱུཾ༔ གནོད་སྦྱིན་
མ་བཞི་བདུད་མོ་ཆེན་མོ་བཞི༔ སྨན་བཙུན་མོ་བཞི་བརྟན་མ་བཅུ་གཉིས་ཞེས༔
དམ་ཉམས་ཀུན་སྒྲོལ་དམ་ལྡན་བུ་ལྟར་སྐྱོངས༔ བོད་ཁམས་སྐྱོང་བའི་ཡུམ་ལ་
ཕྱག་འཚལ་བསྟོད༔ དེ་ཡི་བཀའ་ཉན་འཁོར་དང་ཡང་འཁོར་དང་༔ སྤྲུལ་པ་
ཡང་སྤྲུལ་ས་གསུམ་ཁྱོན་གང་བ༔ ཕྲིན་ལས་ཆེན་པོ་རྣམ་བཞིར་རང་དབང་
སྒྱུར༔ ལས་བྱེད་ཕོ་ཉ་རྣམས་ལ་ཕྱག་འཚལ་བསྟོད༔ ཅེས་བརྗོད་སྐྱེམས་གཏོར་གཙང་

159

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་བཞི་པ་རྡོ་རྗེ་རེག་བྱ་མའི་གླེགས་བམ།
སར་གཤེགས༔ དེ་ཡིས་བརྟན་མ་སྨན་གྱི་ཚོགས༔ ལུས་དང་གྲིབ་བཞིན་འགྲོགས་ནས་སུ༔ སྒྲུབ་ལ་རྟག་
ཏུ་དངོས་གྲུབ་སྦྱིནཿ༔ ཁྱད་པར་བོད་ཁམས་བདེ་ཞིང་སྐྱིད༔ བསྟན་པ་རིན་ཆེན་རྒྱས་པར་འགྱུར༔ གང་ཟག་
བསྟན་འགྲོར་ཐུགས་བརྩེ་བས༔ བོད་ཁམས་སྤྱི་ཡི་རིམ་གྲོར་མཆོད༔ ཨོ་རྒྱན་པདྨ་བདག་གི་བཀལཿ ས་མ་
ཡ༔ རྒྱ་རྒྱ་རྒྱ༔ གཏེར་རྒྱ༔ སྦས་རྒྱ གཏད་རྒྱ

160

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་སྐྱེ་ཕྲེང་གསོལ་འདེབས་སྐོར།
ཕ